als_Latn dik_Latn sag_Latn
Një ceremoni për dhënien e lamtumirës legjendës së “Rock N’ Roll”-it, Chuck Berry është mbajtur në teatrin “Pageant” në Shën Luis të dielën.
Berry, i cili shkallë-shkallë u ngjit në panteonin e pionierëve të “Rock N' Roll”-it, si një nga kitaristët dhe autorët e teksteve më me ndikim, ka krijuar himne që përcaktuan tingullin e një gjenerate të tërë. Ai vdiq në mars në shtëpinë e tij në Misuri, në moshën 90-vjeçare.
I konsideruar si një nga etërit themelues të “Rock N' Roll”-it, Charles Edward Anderson Berry, ishte i pranishëm në skena që në moshë të hershme, në vitet 1950, dhe u shfaq si kitaristi dhe shkruesi i parë me ngjyrë i këngëve, stili i performimit të të cilit elektrifikonte të rinjtë e të gjitha ngjyrave.
Hitet e Berry-t, si “Johnny B Goode”, “Roll over Bethoven”, “Sweet Little Sixteen”, përmbanin një kombinim elementësh të bluzit, rokut dhe xhazit dhe u shndërruan në këngët që i rezistuan më shumë kohës.
als_Latn als_Latn als_Latn als_Latn